S-1568/2019

Dómur:

Mál þetta, sem var tekið til dóms 29. nóvember 2019, höfðaði lögreglustjórinn á höfuðborgarsvæðinu með ákæru 24. september 2019, á hendur T-x-x C-x-x, kt. 0000000000, [...];

,,fyrir fíkniefnalagabrot með því að hafa, þann 5. febrúar 2016, að [...] í Hafnarfirði, haft í vörslum sínum í sölu og dreifingarskyni 133,75 grömm af amfetamíni og 0,22 grömm af maríhúana. Lögregla lagði hald á fíkniefnin við leit á heimili ákærða. Jafnframt haldlagði lögregla 0,48 grömm af maríhúana við leit í bifreið ákærða.

Teljast brot þessi varða við 2. gr., sbr. 5. og 6. gr. laga um ávana og fíkniefni nr. 65/1974, sbr. lög nr. 13/1985 og lög nr. 68/2001, og 2. gr., sbr. 1. mgr. 14. gr., reglugerðar um ávana og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

Þess er krafist að ákærði verði dæmdur til refsingar og til greiðslu alls sakarkostnaðar. Krafist er upptöku á 133,75 grömmum af amfetamíni og 0,70 grömmum af maríhúana sem og farsíma og sölupakkningar skv. 6. og 7. mgr. 5. gr. laga nr. 65/1974 (2. mgr. 14. gr. reglugerðar nr. 233/2001).“

Af hálfu ákærða er krafist vægustu refsingar sem lög leyfa og að refsing verði skilorðsbundin. Þá gerir skipaður verjandi kröfu um hæfilega þóknun sér til handa.

Ákærði hefur fyrir dómi skýlaust játað að hafa framið þau brot sem honum eru gefin að sök og var farið með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu eftir að sækjanda og verjanda ákærða hafði verið gefinn kostur á að tjá sig í stuttu máli um lagaatriði og ákvörðun viðurlaga.

Sannað er með skýlausri játningu ákærða, sem er í samræmi við framlögð sakargögn, að hann hafi gerst sekur um þau brot sem honum eru gefin að sök og eru þau réttilega heimfærð til refsiákvæða í ákæru. Ákærði hefur því unnið sér til refsingar.

Ákærði er fæddur í [...] og hefur einu sinni sætt refsingu samkvæmt framlögðu sakavottorði. Ákærði gekkst undir sektargerð lögreglustjóra 13. mars 2012 og samþykkti greiðslu 34.000 króna sektar vegna fíkniefnalagabrots.

Samkvæmt framlögðum gögnum framkvæmdi lögregla með samþykki ákærða húsleit að [...] í Hafnarfirði 5. febrúar 2016, en við húsleitina var meðal annars lagt hald á þau fíkniefni og muni sem upptökukrafa ákæru lýtur að. Við skýrslutöku lögreglu sama dag gekkst ákærði við því að eiga það sem haldlagt var. Ákæra í málinu var gefin út 24. september 2019, eða rúmum þremur og hálfu ári eftir að brot ákærða var fullrannsakað samkvæmt gögnum málsins.

Með vísan til framangreinds sem og játningar ákærða þykir refsing hans hæfilega ákveðin fangelsi í þrjá mánuði. Eftir atvikum þykir mega fresta fullnustu refsingarinnar og skal hún falla niður að liðnum tveimur árum frá uppkvaðningu dóms þessa, haldi ákærði almennt skilorð 57. gr. almennra hegningarlaga nr. 19/1940.

Ákærði sótti þing við þingfestingu málsins ásamt verjanda sínum og samþykkti upptökukröfu ákæruvaldsins að öllu leyti. Með vísan til kröfugerðar ákæruvaldsins, gagna málsins og tilgreindra lagaákvæða í ákæru verða gerð upptæk 133,75 g af amfetamíni, samtals 0,70 g af maríhúana, farsími og sölupakkningar.

Samkvæmt 1. mgr. 235. gr. laga nr. 88/2008 um meðferð sakamála verður ákærða gert að greiða sakarkostnað málsins, sem er þóknun skipaðs verjanda hans, G-kk-ef J-kk-ef E-kk-ef lögmanns, sem þykir hæfilega ákveðin 105.400 krónur að meðtöldum virðisaukaskatti.

M-kvk-nf H-kvk-nf H-kvk-nf, aðstoðarmaður dómara, kveður upp dóm þennan.

DÓMSORÐ:

Ákærði, T-x-x C-x-x, sæti fangelsi í þrjá mánuði, en fresta skal fullnustu refsingarinnar og skal hún falla niður að liðnum tveimur árum frá uppkvaðningu dóms þessa að telja, haldi ákærði almennt skilorð 57. gr. almennra hegningarlaga nr. 19/1940.

Ákærði sæti upptöku á 133,75 g af amfetamíni, 0,70 g af maríhúana, farsíma og sölupakkningum.

Ákærði greiði þóknun skipaðs verjanda síns, G-kk-ef J-kk-ef E-kk-ef lögmanns, 105.400 krónur að meðtöldum virðisaukaskatti.

M-kvk-nf H-kvk-nf H-kvk-nf

Sannað er með skýlausri játningu ákærða, sem er í samræmi við framlögð sakargögn, að hann hafi gerst sekur um þau brot sem honum eru gefin að sök og eru þau réttilega heimfærð til refsiákvæða í ákæru. Ákærði hefur því unnið sér til refsingar.

Ákærði er fæddur í [...] og hefur einu sinni sætt refsingu samkvæmt framlögðu sakavottorði. Ákærði gekkst undir sektargerð lögreglustjóra 13. mars 2012 og samþykkti greiðslu 34.000 króna sektar vegna fíkniefnalagabrots.

Samkvæmt framlögðum gögnum framkvæmdi lögregla með samþykki ákærða húsleit að [...] í Hafnarfirði 5. febrúar 2016, en við húsleitina var meðal annars lagt hald á þau fíkniefni og muni sem upptökukrafa ákæru lýtur að. Við skýrslutöku lögreglu sama dag gekkst ákærði við því að eiga það sem haldlagt var. Ákæra í málinu var gefin út 24. september 2019, eða rúmum þremur og hálfu ári eftir að brot ákærða var fullrannsakað samkvæmt gögnum málsins.

Með vísan til framangreinds sem og játningar ákærða þykir refsing hans hæfilega ákveðin fangelsi í þrjá mánuði. Eftir atvikum þykir mega fresta fullnustu refsingarinnar og skal hún falla niður að liðnum tveimur árum frá uppkvaðningu dóms þessa, haldi ákærði almennt skilorð 57. gr. almennra hegningarlaga nr. 19/1940.

Ákærði sótti þing við þingfestingu málsins ásamt verjanda sínum og samþykkti upptökukröfu ákæruvaldsins að öllu leyti. Með vísan til kröfugerðar ákæruvaldsins, gagna málsins og tilgreindra lagaákvæða í ákæru verða gerð upptæk 133,75 g af amfetamíni, samtals 0,70 g af maríhúana, farsími og sölupakkningar.

Samkvæmt 1. mgr. 235. gr. laga nr. 88/2008 um meðferð sakamála verður ákærða gert að greiða sakarkostnað málsins, sem er þóknun skipaðs verjanda hans, G-kk-ef J-kk-ef E-kk-ef lögmanns, sem þykir hæfilega ákveðin 105.400 krónur að meðtöldum virðisaukaskatti.

M-kvk-nf H-kvk-nf H-kvk-nf, aðstoðarmaður dómara, kveður upp dóm þennan.

Ákærði, T-x-x C-x-x, sæti fangelsi í þrjá mánuði, en fresta skal fullnustu refsingarinnar og skal hún falla niður að liðnum tveimur árum frá uppkvaðningu dóms þessa að telja, haldi ákærði almennt skilorð 57. gr. almennra hegningarlaga nr. 19/1940.

Ákærði sæti upptöku á 133,75 g af amfetamíni, 0,70 g af maríhúana, farsíma og sölupakkningum.

Ákærði greiði þóknun skipaðs verjanda síns, G-kk-ef J-kk-ef E-kk-ef lögmanns, 105.400 krónur að meðtöldum virðisaukaskatti.

M-kvk-nf H-kvk-nf H-kvk-nf